Document ID: /roh_data/filtered/swiss_laws_in_ROHinterleaved.jsonl.gz/6903

This text was translated from EN into Rumantsch Grischun.

Up to one year after the birth at the latest, the mother may file a claim against the father or his legal heirs for compensation:1. in respect of the confinement costs;2. in respect of the costs of maintenance for at least four weeks prior to the birth and at least eight weeks thereafter;3. in respect of other expenses rendered necessary by the pregnancy or confinement, including the initial equipment for the child. On grounds of equity, the court may award partial or full compensation for such costs if the pregnancy ends prematurely. Third-party payments to which the mother is entitled by law or by contract must be taken into consideration to the extent justified in the circumstances.Amended by No I 1 of the FA of 25 June 1976, in force since 1 Jan. 1978  (AS 1977 237; BBl 1974 II 1). Amended by Annex 1 No II 3 of the Civil Procedure Code of 19 Dec. 2008, in force since 1 Jan. 2011 (AS 2010 1739; BBl 2006 7221).

La mamma po purtar plant cunter il bab u cunter ses ertavels fin il pli tard 1 onn suenter la naschientscha sin indemnisaziun:1. dals custs da la pagliola;2. dals custs da mantegniment per almain 4 emnas avant ed almain 8 emnas suenter la naschientscha;3. d’autras expensas ch’èn daventadas necessarias pervia da la gravidanza u pervia da la pagliola, inclus l’emprima dotaziun da l’uffant. Er sche la gravidanza va a fin prematuramain, po la dretgira – per motivs da giustia – decider che questas indemnisaziuns vegnian restituidas per part u dal tuttafatg. Prestaziuns da terzas persunas, sin las qualas la mamma ha il dretg tenor lescha u tenor contract, ston vegnir messas a quint, uschenavant che las circumstanzas giustifitgeschan quai.Versiun tenor la cifra I 1 da la LF dals 25 da zer. 1976, en vigur dapi il 1. da schan. 1978 (AS 1977 237; BBl 1974 II 1). Versiun tenor la cifra II 3 da l’agiunta 1 da la Procedura civila dals 19 da dec. 2008, en vigur dapi il 1. da schan. 2011 (AS 2010 1739; BBl 2006 7221).